5 dekorflaters om te vermy | rooi rose 5 dekorflaters om te vermy | rooi rose
5 dekorflaters om te vermy
Dit is nie altyd maklik om jou eie huis te versier nie. Ons het gaan loer na 'n paar slaggate om te vermy.
5 dekorflaters om te vermy Deur Cornel Dunn. Hooffoto iStock
Fout 1: Te veel is te veel!
Miskien besit jy baie ornamente en bykomstighede wat jy met die jare bymekaargemaak het. Wees versigtig! 'n Kamer wat te vol is, sal 'n onrustige gevoel in jou vertrek skep.
Kies een of twee gunsteling-stukke wat 'n impak op die vertrek sal laat en nie verlore sal raak tussen eindelose ornamente of bykomstighede nie.
Lees ook: Maak die meeste van klein spasies – ons heel beste raad
Fout 2: Wees versigtig vir te veel pasmaats
Net omdat die mure 'n sekere kleur is, beteken nie dat die kussings, dekens en ornamente ook moet wees nie. Moet nie alles laat pas nie. Dit is vervelig en leweloos. Gebruik 'n kontrasterende kleur vir beter effek. Byvoorbeeld, as jou mure 'n sagte grys geverf is, speel met geel of oranje as bykomende kleur vir jou vertrek.
Moet ook nie in jou eie styl verval nie. As die vertrek modern is, implementeer gerus 'n antieke stoel, bank of rustieke rame vir interessante komposisie. Hierdie manier van stileer sal meer diepte aan die gevoel van die vertrek verleen.
Lees ook: 10 dinge wat jy moet weet voordat jy 'n tuiskantoor skep
5 dekorflaters om te vermy Foto: iStock.
Fout 3: Jy skuif jou meubels teen die muur
Deur stoele weg van die muur in 'n groot vertrek te plaas, word die vertrek onmiddellik warmer en meer intiem. Ook 'n bank in 'n meer sentrale area van die vertrek word 'n fokuspunt en vertoon huisliker as wanneer dit teen die muur geskuif word.
Alhoewel dit logies klink om die kaste en banke teen die muur te skuif, verloor jy baie spasie in die middel van die kamer. Deur meubels nader aan die middel van die vertrek te skuif, kan jy 'n fokuspunt van jou mure maak. Gebruik hierdie oop mure vir muurpapier, skilderye of 'n mooi wynrak.
Lees ook: Laat jou sitkamer skitter in juweelkleure
5 dekorflaters om te vermy Foto: iStock
Fout 4: Al die mure is wit
Alhoewel wit die mees algemene keuse vir mure is, is die keuses eintlik legio.
Sagte groen of geel helder 'n spasie op.
Indien jy wil waag met 'n donker kleur of muurpapier, kies slegs een muur – veral as die vertrek nie groot is nie.
Fout 5: Jy volg trends slaafs na
Net omdat 'n sekere neiging nou hoogmode is, beteken dit nie dat dit by jou spasie sal pas nie. Gebruik hierdie tendense in kleiner maat in jou huis.